4.11.2022.
LV
Eiropas Savienības Oficiālais Vēstnesis
C 421/39
2.
PIELIKUMS
Piemērs: kumulatīvais finansējums citiem tieši pārvaldītiem instrumentiem (programma “Digitālā Eiropa”) Sinerģijas finansējums saistībā ar Eiropas digitālo inovāciju centriem (EDIC) programmā “Digitālā Eiropa” EDIC ir ES, tās dalībvalstu un programmas “Digitālā Eiropa” asociēto valstu kopīga investīcija.
Tas ir atspoguļots programmā “Digitālā Eiropa” (Eiropas Parlamenta un Padomes Regula (ES) 2021/694) aprakstītajā divpakāpju atlases procesā.
Pirmajā posmā dalībvalstis atlasa un izveido kandidātsubjektu īso sarakstu.
Otrajā posmā Komisija no šā saraksta atlasa tos subjektus, kas veidos EDIC tīklu.
Atlase tiek veikta, pamatojoties uz atbilstības, īstenošanas un ietekmes kritērijiem, ņemot vērā arī ģeogrāfiskos, nozares un tehnoloģiskā pārklājuma mērķus, kā arī katrai valstij pieejamo budžetu.
Programma “Digitālā Eiropa” līdzfinansē atlasītās dotācijas, nepārsniedzot 50 %, un dalībvalstis var līdzfinansēt atlikušo daļu, izmantojot ERAF.
(Tās var izmantot arī citu valsts publisko vai privāto finansējumu.)
Šajā praktiskajā piemērā izskaidroti galvenie posmi, kas nepieciešami EDIC sinerģijai, izmantojot programmu “Digitālā Eiropa” un ERAF.
Komisijas aplēses liecina, ka to izmantos aptuveni 70 saistītās darbībās, kuras īstenos EDIC.
Tā kā katram EDIC būs reģionālā bāze, ir zināms, kura vadošā iestāde būs atbildīga dalītās pārvaldības pusē.
1. posms.
Sagatavošanās.
Atbildīgais kredītrīkotājs (RAO) koordinēs un sadarbosies ar vadošo iestādi, kas ir atbildīga par darbību, kuru īsteno saskaņā ar dalītās pārvaldības fondu, jo īpaši tādēļ, lai nodrošinātu finansējuma likmju saskaņošanu tā, lai apvienotais finansējums nepārsniegtu 100 % no paredzamajām attiecināmajām izmaksām. — CONNECT ĢD ir noorganizējis sanāksmi ar dalībvalstīm, kas iesaistītas šajās saistītajās darbībās, un to vadošajām iestādēm nolūkā pilnībā izskaidrot šo procesu.
2. posms.
Abu darbību sasaistīšana.
Tiešās pārvaldības darbība tiks nosaukta par “sinerģijas darbību” vai nu dotācijas sagatavošanas laikā (GAP), vai pēc dotācijas parakstīšanas, veicot dotācijas grozījumus.
Dalītās pārvaldības darbība tiks sasaistīta ar tiešās pārvaldības darbību (izmantojot, piem., DV-VI-uzaicinājuma numuru-projekta numuru). — Tas ir paredzēts dotāciju sagatavošanas procesā un par to tika paziņots arī uzaicinājuma dokumentā.
3. posms.
Dotācijas parakstīšana un priekšfinansējums.
Atbalsta saņēmējs parakstīs divus atsevišķus dotāciju nolīgumus (1): tiešās pārvaldības dotācija un dalītās pārvaldības dotācija.
Piešķīrējas iestādes nodrošinās, ka apvienotās finansējuma likmes nepārsniedz 100 % no attiecināmajām izmaksām.
Piešķīrējām iestādēm pēc iespējas būtu jāsaskaņo arī abu dotāciju attiecināmības periods, projekta ilgums, ziņošanas periodi, kā arī apstiprināšanas termiņi. — Priekšfinansējuma maksājumi saskaņā ar tieši pārvaldīto dotāciju nolīgumu tiks veikti parastajā kārtībā.
Avansa maksājumi tiks veikti saskaņā ar dalītas pārvaldības dotāciju, ja tas paredzēts piemērojamajos valsts noteikumos.
(1) To sauc par “dokumentu, kurā izklāstīti atbalsta nosacījumi” dalītās pārvaldības ietvaros, t. i., KNR 73. panta 3. punkts.